CELEX: 52010PC0583
Language: et
Date: 2010-10-20
Title: Ettepanek: NÕUKOGU OTSUS 4-metüülmetkatinooni (mefedrooni) suhtes kontrollimeetmete võtmise kohta

ET
ET    ET
 ---pagebreak---              EUROOPA KOMISJON
                                            Brüssel 20.10.2010
                                            KOM(2010) 583 lõplik
                                            2010/0293 (NLE)
                                 Ettepanek:
                            NÕUKOGU OTSUS
   4-metüülmetkatinooni (mefedrooni) suhtes kontrollimeetmete võtmise kohta
ET                                                                          ET
 ---pagebreak---                                           SELETUSKIRI
   Nõukogu otsuses 2005/387/JSK1 (uusi psühhoaktiivseid aineid käsitleva teabe vahetuse, riski
   hindamise ja kontrolli kohta) on sätestatud kolmeastmeline menetlus, mille kaudu saab
   kehtestada kontrolli uute psühhoaktiivsete ainete üle.
   Järgides nõukogu otsuse sätteid, palus nõukogu 26. mail 2010 viia Euroopa Narkootikumide
   ja Narkomaania Seirekeskuse laiendatud teaduskomiteel läbi psühhoaktiivse aine 4-
   metüülmetkatinooni (mefedrooni) riskianalüüs.
   Riskianalüüsi peamised tulemused.
   (1)      Mefedroon on sünteetiline katinoon, mille mõju on võrreldav ecstasy (MDMA) või
           kokaiini omaga. Seega võib see olla atraktiivseks alternatiiviks neile, kes soovivad
           kasutada stimuleerivat psühhoaktiivset toimet lõõgastumise eesmärgil.
   (2)      Mefedrooni kasutamine võib kaasa tuua akuutseid terviseprobleeme, lisaks võib aine
           tekitada sõltuvust. ELis on teada kaks surmajuhtumit, mille puhul paistab mefedroon
           olevat surma ainsaks põhjustajaks. Peale selle on Ühendkuningriigis ja Iirimaal olnud
           veel 37 surmajuhtumit, mille puhul mefedroon on tuvastatud lahkamistulemustes.
   (3)     Mefedroonil puudub tõestatud või tunnustatud meditsiiniline väärtus. Puuduvad
           andmed, et seda saaks kasutada muudel seaduslikel eesmärkidel.
   Vastavalt nimetatud nõukogu otsuse artikli 8 lõikele 1 esitab komisjon kuue nädala jooksul
   alates riskihindamisaruande saamise kuupäevast nõukogule algatuse uue psühhoaktiivse aine
   suhtes kontrollimeetmete kehtestamiseks või aruande, milles selgitatakse, miks see ei ole
   vajalik.
   Ehkki veenvad teaduslikud tõendid mefedrooni üldiste ohtude kohta on praegu veel piiratud,
   oleks asjakohane suhtuda teemasse ettevaatusega.
   Käesoleva nõukogu otsuse ettepaneku eesmärk on kutsuda liikmesriike üles kehtestama
   mefedrooni suhtes kontrollimeetmed ja kriminaalkaristused, mis on liikmesriikide õigusaktide
   kohaselt ette nähtud, et täita ÜRO 1971. aasta psühhotroopsete ainete konventsioonist
   tulenevaid kohustusi.
   Komisjonil palutakse:
   – võtta vastu lisatud nõukogu otsuse ettepanek ning
   – teavitada sellest Euroopa Parlamenti, nõukogu ja liikmesriikide parlamente.
   1
            ELT L 127, 20.5.2005, lk 32.
ET                                                2                                              ET
 ---pagebreak---                                                             2010/0293 (NLE)
                                                    Ettepanek:
                                               NÕUKOGU OTSUS
               4-metüülmetkatinooni (mefedrooni) suhtes kontrollimeetmete võtmise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse 10. mai 2005. aasta otsust 2005/387/JSK uusi psühhoaktiivseid aineid käsitleva teabe
   vahetuse, riski hindamise ja kontrolli kohta,2 eriti selle artikli 8 lõiget 1,
   võttes arvesse komisjoni algatust
   ning arvestades järgmist:
   (1)     Euroopa Narkootikumide ja Narkomaania Seirekeskuse laiendatud teaduskomitee koostas
           nõukogu otsuse 2005/387/JSK artikli 6 kohaselt riskihindamisaruande mefedrooni kohta ja
           esitas selle seejärel 3. augustil 2010 komisjonile.
   (2)     Mefedroon on sünteetiline katinoon, mida toodetakse ja müüakse legaalselt peamiselt Aasias,
           samal ajal kui lõplik pakendamine paistab toimuvat Euroopas. Mefedrooni müüakse enamasti
           pulbrina, aga ka kapslites või tablettidena. Ainet saab osta Interneti kaudu, uimastitarvete
           poodidest (head shops) ja tänavakaubitsejatelt. Internetis turustatakse mefedrooni sageli kui
           väetist (plant food), vannisoola (bath salt) või teadusuuringuteks mõeldud kemikaali (research
           chemical). Väga harva turustatakse seda ka seadusliku psühhoaktiivse ainena (legal high) ja
           enamasti puuduvad viited või konkreetne teave aine võimaliku psühhoaktiivse mõju kohta.
   (3)     Mefedrooni konkreetset mõju on keeruline hinnata, sest seda kasutatakse enamasti koos
           alkoholi või muude ergutitega. Mefedrooni mõju loetakse sarnaseks muude uimastite, eelkõige
           ecstasy (MDMA) omaga. Kuid selle suhteliselt lühiajaline, korduvat manustamist põhjustav
           mõju sarnaneb rohkem kokaiini omale. Mõningad tõendid viitavad, et seda saab kasutada
           ebaseaduslike ergutite alternatiivina, sellel on suur ületarbimisoht ja see võib põhjustada
           sõltuvust. Selleks et uurida kõnealuse aine potentsiaali sõltuvuse tekitajana, on vaja
           põhjalikumaid uuringuid.
   (4)     Euroopa Liidus on teada kaks surmajuhtumit, mille puhul paistab mefedroon olevat surma
           ainsaks põhjustajaks. Veel vähemalt 37 surmajuhtumi puhul on mefedroon tuvastatud
           lahkamistulemustes.
   2
           ELT L 127, 20.5.2005, lk 32.
ET                                                  3                                              ET
 ---pagebreak---    (5)    22 liikmesriiki on teatanud pulbrilise või tablettidena mefedrooni arestimisest. Vähe on teavet,
          mis viitaks mefedrooni suuremahulisele töötlemisele või turustamisele, samuti seotusele
          organiseeritud kuritegevusega. On tõendeid, et seal, kus mefedrooni üle on kehtestatud
          kontrollimeetmed, on see ebaseaduslikul turul jätkuvalt kättesaadav.
   (6)    Mefedroonil puudub Euroopa Liidus tõestatud või tunnustatud meditsiiniline väärtus või
          kasutus ning puuduvad andmed, et seda saaks kasutada muudel seaduslikel eesmärkidel.
   (7)    Mefedrooni ei hinnata ega ole hinnatud ÜRO süsteemi raames. 11 liikmesriiki on kehtestanud
          mefedrooni suhtes uimastikontrolli reguleerivate õigusaktide raames kontrollimeetmed, et täita
          ÜRO 1971. aasta psühhotroopsete ainete konventsioonist tulenevaid kohustusi. Kaks
          liikmesriiki kohaldavad mefedrooni suhtes kontrollimeetmeid ravimiõiguse kohaselt.
   (8)    Riskianalüüs näitab teaduslike tõendite vähesust ning osutab mefedrooniga kaasnevate üldiste
          tervise- ja sotsiaalsete ohtude täiendava uurimise vajadusele. Kuid kõnealuse aine ergutavate
          omaduste, sõltuvuse tekitamise võime, potentsiaalse atraktiivsuse, terviseriski ja meditsiinilise
          kasuteguri puudumise tõttu ja nendest tuleneva vajaduse tõttu ettevaatuse järele tuleks võtta
          mefedrooni suhtes kontrollimeetmed.
   (9)    Kuna 11 liikmesriiki on juba võtnud mefedrooni suhtes kontrollimeetmed, võib
          kontrollimeetmete võtmine kogu ELis aidata vältida probleeme piiriüleses õiguskaitses ja
          õigusalases koostöös,
   ON VASTU VÕTNUD KÄESOLEVA OTSUSE:
                                                  Artikkel 1
   Liikmesriigid võtavad vastavalt oma riiklikule õigusele vajalikud meetmed, et kohaldada mefedrooni
   suhtes kontrollimeetmeid ja kriminaalkaristusi, mis on ette nähtud lähtuvalt liikmesriikide õigusest ja
   kooskõlas kohustustega, mis tulenevad ÜRO 1971. aasta psühhotroopsete ainete konventsioonist.
ET                                                4                                                ET
 ---pagebreak---                                                  Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   …[koht],…[kuupäev]
                                              Nõukogu nimel
                                              eesistuja
ET                                               5                                         ET